S-1503/2006

Mál þetta, sem dómtekið var 23. f.m., er höfðað með ákæru sýslumannsins í Kópavogi, útgefinni 27. október 2006, á hendur B-kk-þgf I-kk-þgf Ó-kk-þgf, kt. 000000-0000, Ásbrekku 7, Álftanesi „fyrir eftirtalin hegningar- og umferðarlagabrot:

1. Fyrir fjársvik, með því að hafa í níu skipti fimmtudaginn 29. júní 2006, svikið út vörur og þjónustu, með því að framvísa á eftirgreindum stöðum greiðslukorti E-kk-ef B-kk-ef frá Glitni banka, og látið skuldfæra andvirði úttektanna, samtals að verðmæti kr. 230.404, á greiðslukortareikning E-kk-ef hjá bankanum:

Hjá Hjólbarðahöllinni, Fellsmúla 24 í Reykjavík, skuldfært 67.669 krónur.

Hjá Bílanaust hf., Smiðjuvegi 6 í Kópavogi, skuldfært 26.901 krónu.

Hjá Radíobæ hf., Ármúla 38 í Reykjavík, skuldfært 39.565 krónur.

Hjá Dynjanda ehf., Skeifunni 3h í Reykjavík, skuldfært 20.387 krónur.

Hjá Stillingu hf., Skeifunni 11 í Reykjavík, skuldfært 35.160 krónur.

Hjá Stillingu hf., Bíldshöfða í Reykjavík, skuldfært 10.361 krónu.

Hjá söluturninum Smáranum ehf., Bíldshöfða 14 í Reykjavík, skuldfært 4.315 krónur.

Hjá Kvikk þjónustunni, Bíldshöfða 18 í Reykjavík, skuldfært 16.542 krónur.

Hjá Jolla söluturni, Helluhrauni 1 í Hafnarfirði, skuldfært 9.474 krónur.

Telst þetta varða við 248. gr. almennra hegningarlaga nr. 19/1940.

2. Fyrir þjófnað, með því að hafa að morgni föstudagsins 14. júlí 2006, stolið veski, að áætluðu verðmæti 4.000 krónur, sem innihélt greiðslukort, ökuskírteini og 500 krónur í reiðufé, úr jakka starfsmanns á skrifstofu Stjörnublikks að Smiðjuvegi 2 í Kópavogi.

Telst þetta varða við 244. gr. almennra hegningarlaga nr. 19/1940.

3. Fyrir fjársvik, með því að hafa föstudaginn 14. júlí 2006, svikið út sófasett að verðmæti 175.900 krónur, í verslun Gallerý húsgögn ehf., að Dalvegi 18 í Kópavogi, með því að framvísa greiðslukorti K-kvk-ef E-kvk-ef frá Glitni banka og láta skuldfæra andvirðið á greiðslukortareikning K-kvk-ef hjá bankanum.

Telst þetta varða við 248. gr. almennra hegningarlaga nr. 19/1940.

4. Fyrir umferðarlagabrot, með því að hafa laugardaginn 26. ágúst 2006, ekið bifreiðinni EK-865, sviptur ökurétti, vestur Fífuhvammsveg til móts við Dalveg í Kópavogi.

Telst þetta varða við 1. mgr. 48. gr. [...] umferðarlaga nr. 50/1987, sbr. lög nr. 57/1997, nr. 82/1998, nr. 132/2003 og nr. 84/2004.

Þess er krafist að ákærði verði dæmdur til refsingar.“

Í málinu eru eftirfarandi bótakröfur gerðar:

Bílanaust hf. gerir þá kröfu að ákærði verði dæmdur til að greiða félaginu 67.669 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

Radíóbær ehf. gerir þá kröfu, að ákærði verði dæmdur til að greiða félaginu 39.565 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

Dynjandi ehf. gerir þá kröfu, að ákærði verði dæmdur til að greiða félaginu 20.387 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

Stilling hf. gerir þá kröfu að ákærði verði dæmdur til að greiða félaginu 45.521 krónu „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

Smárinn ehf. gerir þá kröfu að ákærði verði dæmdur til að greiða félaginu 4.315 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

S-kk-nf H-kk-nf, kt. 240159-2959, gerir þá kröfu að ákærði verði dæmdur til að greiða honum 16.542 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags.

FoodCo hf. gerir þá kröfu að ákærði verði dæmdur til að greiða félaginu 9.474 krónur „auk vaxta samkvæmt 8. gr. laga um vexti og verðtryggingu nr. 38/2001, en síðan dráttarvaxta samkvæmt 9. gr., sbr. 1. mgr. 6. gr. sömu laga til greiðsludags“.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu, sem er í samræmi við framlögð sakargögn, að ákærði hafi framið þá háttsemi sem í ákæru greinir og þar er að öllu leyti réttilega heimfærð til refsiákvæða.

II.

Ákærði hefur unnið sér til refsingar samkvæmt 1. mgr. 244. gr. og 248. gr. almennra hegningarlaga nr. 19/1940 og 1. mgr. 100. gr. umferðarlaga nr. 50/1987.

Ákærði gekkst 16. janúar 2006 undir greiðslu sektar og sviptingu ökuréttar vegna ölvunaraksturs. Þá samþykkti hann með sátt hjá lögreglustjóra 2. maí 2006 að greiða sekt fyrir að hafa ekið bifreið sviptur ökurétti og yfir leyfðum hámarkshraða 15. apríl sama ár.

Refsing ákærða þykir með hliðsjón af 77. gr. almennra hegningarlaga hæfilega ákveðin fangelsi í þrjá mánuði, en rétt þykir að fresta fullnustu hennar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga. Þá verður ákærða jafnframt gert að greiða 100.000 krónur í sekt til ríkissjóðs. Verði sektin eigi greidd innan fjögurra vikna frá dómsbirtingu að telja skal ákærði í hennar stað sæta fangelsi í 8 daga.

Ákærði hefur hafnað bótakröfu Bílanausts hf. að fjárhæð 67.669 krónur. Er þessi afstaða ákærða til kröfunnar á því byggð að hann hafi skilað þeirri vöru sem hann sveik út hjá fyrirtækinu. Svo sem málið liggur fyrir dóminum verður þessari staðhæfingu ákærða ekki hafnað. Ber því að vísa þeirri bótakröfu sem hér um ræðir frá dómi. Ákærði hefur samþykkt aðrar bótakröfur og verður honum gert að greiða þær. Um vexti fer svo sem í dómsorði greinir, sbr. 9. gr. laga nr. 38/2001 um vexti og verðtryggingu.

Ákærða verður gert að greiða þóknun til skipaðs verjanda síns, R-kvk-ef G-kvk-ef héraðsdómslögmanns, sem þykir að teknu tilliti til virðisaukaskatts hæfilega ákveðin 56.025 krónur. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf héraðsdómari kvað upp dóm þennan.

D ó m s o r ð :

Ákærði, B-kk-nf I-kk-nf Ó-kk-nf, sæti fangelsi í þrjá mánuði. Fresta skal fullnustu þeirrar refsingar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 100.000 krónur í sekt til ríkissjóðs og komi fangelsi í 8 daga í sektar stað, verði hún eigi greidd innan fjögurra vikna frá birtingu dómsins.

Vísað er frá dómi bótakröfu Bílanausts hf.

Ákærði greiði Radíóbæ ehf. 39.565 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Dynjanda ehf. 20.387 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Stillingu hf. 45.521 krónu ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Smáranum ehf. 4.315 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði S-kk-þgf H-kk-þgf 16.542 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði Food-Co hf. 9.474 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 29. júní 2006 til 23. nóvember sama ár, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

Ákærði greiði þóknun skipaðs verjanda síns, R-kvk-ef S. G-kvk-ef héraðsdómslögmanns, 56.025 krónur.

Þ-kk-nf I-kk-nf N-kk-nf

Rétt endurrit staðfestir.

Héraðsdómur Reykjaness 06.12.2006.